Diari Oficial de la Generalitat Valenciana


Sumari del DOGV 2302, del 04-07-1994 (1994/831877)

ACORD de 21 de juny de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Almàssera.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   2302

Data del DOGV
:   04-07-1994

Secció del DOGV
:   ALTRES DISPOSICIONS

Número del document
:   1994/831877


Data del document
:   21-06-1994

Organisme emissor
:   Conselleria d'Administració Pública

Tipus de document
:   Acord

ACORD de 21 de juny de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Almàssera. [94/4533]  
El Govern Valencià, en la reunió de 21 de juny de 1994, adoptà l'acord següent:  
L'Ajuntament d'Almàssera, després de l'aprovació de la memòria d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució de les obres d'urbanització del jardí Barraca i part del carrer de Miquel Abriat.  
Aquesta declaració d'urgent ocupació es justifica en la necessitat d'executar les obres com més prompte millor, atès el perill que per al trànsit de vehicles, persones i, en general, per a la seguretat pública implica no estar urbanitzat completament el carrer Miquel Abriat i ordenada efectivament la zona mitjançant la urbanització de la zona verda grafiada en el Pla General d'Ordenació Urbana.  
Sotmès l'expedient a informació pública i efectuades les notificacions individualitzades de l'acord de necessitat d'ocupació als afectats, alguns d'aquests han presentat recurs de reposició, que s'han resolt per acord plenari de data 22 de març de 1994.  
El tràmit del procediment s'ha fet d'acord amb la Llei d'Expropiació Forçosa i el seu Reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament d'Almàssera per a l'execució del projecte d'urbanització del jardí Barraca i part del carrer de Miquel Abriat.  
Llista de béns afectats  
Propietaris: Susana i José Manuel Rodrigo Giner, Amparo, Rosa Teresa i Josefa Giner Fullana.  
Domicilis:  
Susana Rodrigo Giner, carrer del Naturalista Arévalo Baca, 15-8, Valencia.  
José Manuel Rodrigo Giner, avinguda de Santa Maria del Puig, 14-2, Almàssera (València).  
Amparo Giner Fullana, avinguda d'Ausiàs March, 27-24, Tavernes Blanques (Valencia).  
Josefa Giner Fullana, carrer del NiÑo, 52-2n esquerra, Yecla (Múrcia).  
Rosa Teresa Giner Fullana, carrer de Roger de Llúria, 5, Muro de Alcoy (Alacant).  
Descripció de la finca: parcel·la a la partida del Barranc.  
Superfície: 373,75 metres quadrats.  
Sòl: urbà.  
Límits: llevant, propietat de José Martí, avui carretera del Comte; sud i oest, carretera del Comte; nord, carrer de Miquel Abriat i carrer de Sant Vicent Ferrer.  
Inscrita: en el Registre de la Propietat de València núm. 3, tom 1154, llibre 34 d'Almàssera, full 156, finca 4148, inscripció 1a. de segregació i donació de nua propietat.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament d'Almàssera al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
Valencia, 21 de junio de 1994  
El conseller secretari del Govern Valencià,  
LUIS BERENGUER FUSTER